הָיִיתִי מַזְמִינָה לְקָפֶה טוֹב אֶת עַצְמִי...

לְכַמָּה דַּקּוֹת לַעֲצֹר אֶת הַמֵּרוֹץ, לֹא לַחֲשֹׁב עַל רְשִׁימַת הַמְּשִׂימוֹת וְהַמַּטָּלוֹת..

הָיִיתִי שׁוֹאֶלֶת מָה שְׁלוֹמְךָ?? וּלְרֶגַע מְבָרֶרֶת מָה אֲנִי רוֹצָה, וּמָה יַעֲשֶׂה לִי טוֹב..

שְׁנִיָּה לָתֵת מָקוֹם....

שְׁנִיָּה לַעֲשׂוֹת סֵדֶר מִבִּפְנִים..

הָיִיתִי מְכִינָה גַּם אֲרוּחָה טוֹבָה, וְלֹא סְתָם קָפֶה וּמַאֲפֵה, שֶׁעַד שֶׁאַתְּ כְּבָר מִתְפַּנֶּקֶת, אָז עַד הַסּוֹף.

הָיִיתִי יוֹשֶׁבֶת עִם עַצְמִי, לְבַד, בְּשֶׁקֶט.

אֲפִלּוּ לֹא הָיִיתִי צְרִיכָה לִשְׁאֹל כְּלוּם.. רַק לִשְׁמֹעַ וּלְהַקְשִׁיב...

וְאָז הָיִיתִי חוֹזֶרֶת לְחַיִּים הַמְּלֵאִים, הַשְּׂמֵחִים וְהָעֲמוּסִים שֶׁיֵּשׁ לִי..

אֲבָל זָכַרְתִּי בְּתוֹךְ כָּל הַטֵּרוּף לִמְצֹא לִי פִּנָּה. וְלָתֵת גַּם לִי מָקוֹם.

// נחמי קרסנטי //

גִּבּוֹר שֶׁל אִמָּא

גִּבּוֹר שֶׁל אַבָּא

גִּבּוֹר שֶׁל עִדָּן

גִּבּוֹר שֶׁל אוֹפִיר

גִּבּוֹר שָׁקֵט, מֻפְנָם מְבֻיָּשׁ אֲבָל וַאחָד גִּבּוֹר!!

הַקָּפֶה הַחַם שֶׁעַל הַשֻּׁלְחָן

מְחַכָּה לְךָ שֶׁתִּתְעוֹרֵר

כְּמוֹ מִתּוֹךְ חֲלוֹם רַע,

לְשִׁחְרוּר, אַהֲבָה וְתִקְוָה

לַהֲבָנַת הַדֶּרֶךְ, הַמַּסָּע

שֶׁלְּעוֹלָם לֹא שָׁכַחְתִּי אוֹ נִשְׁכַּחַת

שֶׁהָאוֹר הֶחָזָק הַמֻּפְנֶה לָעִדָּן

הָיָה כִּי צָרִיךְ, כִּי קָשֶׁה, כִּי אֵין בְּרֵרָה.

הַקָּפֶה מַתְחִיל לְהִתְקָרֵר וַאֲנִי שָׁם

כְּמֵהָה לְרֶגַע לְדַקָּה שֶׁל חִבּוּר וְחִבּוּק לְהַגִּיד וְלִצְעֹק לְךָ: אוֹהֶבֶת, אֲנִי רוֹאָה אוֹתְךָ!

אַתָּה ה- גִּבּוֹר הַשֶּׁקֶט שֶׁאָחִיךָ כָּל כָּךְ מַעֲרִיץ וְאַתָּה מִתְבַּיֵּשׁ, שׂוֹנֵא, מְקַנֵּא, מְתֻסְכָּל עַל הָעוֹלָם, לָמָּה דַּוְקָא לִי!!!

מַתָּן, יַלְדֵי בְּכוֹרִי - זָכִיתָ וְאַתָּה הַמְתָּנָה שֶׁל אִמָּא וְאַבָּא .

הַקָּפֶה הִתְקָרֵר

עֶרֶב

הַחֹשֶׁךְ עָלָה

מְחַכֶּה לְךָ גַּם מָחָר

אוֹתוֹ מָקוֹם אוֹתָהּ שָׁעָה

//ריקי פרץ//

אֲנִי רוֹצָה לִפְגֹּשׁ

עַל שׁוֹקוֹ עִם קַצֶּפֶת

אוֹ אָיְס וָנִיל אוֹ שׁוֹקוֹפֵּלֶת,

אֲנִי רוֹצָה לִפְגֹּשׁ אוֹתָךְ

אוֹתָךְ שֶׁל עוֹד 20 שָׁנָה.

אֲנִי רוֹצָה שֶׁתְּסַפְּרִי לִי

עַל הַבַּעַל וְהַיְּלָדִים

עַל הַמִּקְצוֹעַ שֶׁרָכַשְׁתְּ

עַל הַבַּיִת עִם הַגִּנָּה

עַל הַשִּׂמְחָה וְהָעַצְמָאוּת

עַל הָעָצְמָה וְהַנְּחִישׁוּת.

אֲנִי רוֹצֶה שֶׁאַתְּ שֶׁל עוֹד 20 שָׁנָה

תַּגִּיד לִי שֶׁעָשִׂיתִי טוֹב

שֶׁכִּמְעַט הַכֹּל עָשִׂיתִי נָכוֹן

וְשֶׁגַּם הַטָּעוּיוֹת הָיוּ דַּוְקָא דֵּי בְּסֵדֶר.

אֲנִי רוֹצֶה שֶׁאַתְּ שֶׁל עוֹד 20 שָׁנָה

תַּגִּיד לִי - אֲנִי מְאֻשֶּׁרֶת.

// אורנית עצר//